《夏日同丁守彝诸君游海珠寺分得同字》
明代·戴琏

上方楼阁水声中，艳色江花间竹红。禅榻萧条多岁月，断碑零竹几春风。

半林夕照喧啼鸟，万顷玻璃漾碧空。愧我只今云路系，何时重与一尊同。

作者简介：戴琏，字汝器。南海人。明英宗正统三年（一四三八）举人，四年（一四三九）乙榜，授罗城训导，仅二载卒。世称清节先生。有《靖节集》。事见明郭棐《粤大记》卷二二。